Държавен вестник, бр. 101, 2020 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  101
Чл. 5. (1) Работниците и служителите, 
желаещи да получават компенсациите по 
чл. 1, предоставят на работодателя писмена 
декларация по образец, в която посочват 
периода за ползване на неплатен отпуск и 
банковата си сметка, по която да се изплащат 
компенсациите.
(2) Работодателят или упълномощен негов 
представител подава в дирекция „Бюро по 
труда“, обслужваща територията по мястото 
на работа на работниците и служителите по 
чл. 1, следните документи за изплащане на 
компенсации:
1. списък на лицата, които през изтек- 
лия месец са били в неплатен отпуск поради 
преустановяване на дейността в обекта им 
на работа съгласно акт на държавен орган 
и са подали декларация за получаване на 
компенсации;
2. декларации по ал. 1 на работниците и 
служителите – еднократно или при промяна;
3. при подаване на документи по ал. 2 за 
първия месец работодателят подава заявле-
ние за ползване на мярката по постановле-
нието и декларация за минимална помощ 
(еднократно и при промяна).
Чл. 6. Комисия, определена със заповед 
на директора на дирекция „Бюро по тру-
да“, разглежда представените документи по 
чл. 5, ал. 2 в срок до 10 работни дни след 
получаването им.
Чл. 7. (1) Агенцията по заетостта публику-
ва на интернет страницата си информация от 
комисиите по чл. 6 относно работодателите 
и броя на техните работници и служители, 
които са одобрени/неодобрени за изплащане 
на компенсации, в срок 2 работни дни от 
одобрението/неодобрението.
(2) Сумите за компенсации са дължими от 
датата на решението за одобряване на доку-
ментите от комисиите по чл. 6 в дирекциите 
„Бюро по труда“, но не по-рано от начал-
ната дата на неплатения отпуск във връзка 
с преустановяване на дейността в обектите, 
посочени в акта на държавния орган.
(3) Сумите за компенсации са допустими 
от датата на издаване на заповедта за непла-
тен отпуск, но не по-рано от 29 октомври 
2020 г. и не по-късно от 31 декември 2020 г.
(4) Сумите се изплащат на работниците 
и служителите в размера, определен в чл. 1, 
ал. 3, до 5 работни дни след одобряването 
на подаденото заявление.
Допълнителна разпоредба
§ 1. По смисъла на постановлението:
1. „Компенсации“ са суми, които се из-
плащат под формата на помощи на работни-
ците и служителите, чиито доходи от труд 
се намаляват в резултат от преустановяване 
на дейността, за която са наети на работа, 
на основание на акт на държавен орган. 
Компенсациите, изплатени по реда на това 
постановление, представляват необлагаем 
доход по смисъла на чл. 13, ал. 1, т. 15 от 
Закона за данъците върху доходите на фи-
зическите лица.
Заключителни разпоредби
§ 2. Постановлението се приема на осно-
вание чл. 4, ал. 1 и  чл. 16, т. 14 от Закона 
за насърчаване на заетостта.
§ 3. В чл. 1, ал. 8 от Наредбата за еле-
ментите на възнаграждението и за доходите, 
върху които се правят осигурителни вноски, 
приета с Постановление № 263 на Минис-
терския съвет от 1999 г. (обн., ДВ, бр. 6 от 
2000 г.; изм. и доп., бр. 83 от 2000 г., бр. 36 
от 2001 г., бр. 19 от 2002 г., бр. 10 от 2003 г., 
бр. 21 от 2004 г., бр. 1 и 81 от 2006 г., бр. 1 
и 15 от 2007 г., бр. 20 от 2008 г., бр. 12, 16, 
27 и 84 от 2009 г., бр. 2 от 2010 г., бр. 14 от 
2011 г., бр. 16 от 2012 г., бр. 33 от 2013 г., 
бр. 17 и 60 от 2014 г., бр. 18 и 40 от 2015 г., 
бр. 17 от 2016 г., бр. 29 от 2017 г., бр. 77 от 
2018 г. и бр. 34 от 2019 г.), се създава т. 20:
„20. компенсацията, изплатена по реда 
на нормативен акт на Министерския съвет 
на работници и служители, чиято трудова 
дейност е преустановена временно със запо-
вед на държавен орган в периода на обявено 
извънредно положение или обявена извън-
редна епидемична обстановка.“
§ 4. Министърът на труда и социалната 
политика издава заповед, с която определя 
кодовете на икономически дейности, за ко-
ито са въведени временни ограничения за 
осъществяване на дейност с акт на държа-
вен орган в периода на обявено извънредно 
положение или обявена извънредна епиде-
мична обстановка, с решения на Народното 
събрание или на Министерския съвет.
§ 5. Администратор на помощта по смисъ-
ла на чл. 9 от Закона за държавните помощи 
е Агенцията по заетостта.
§ 6. Изпълнението на постановлението 
се възлага на изпълнителния директор на 
Агенцията по заетостта, който утвърждава 
указания по прилагането му.
§ 7. Контролът по прилагането на поста-
новлението се осигурява от Изпълнителна 
агенция „Главна инспекция по труда“, На-
ционалната агенция за приходите и Нацио-
налния осигурителен институт.
§ 8. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
9130